Tervetuloa katsomaan ohjelmasarjaa: Katselkaa Herran tekoja
Tässä ohjelmassa puhumme Jumalan ihmeellisestä johdatuksesta.
Ja siitä miten Pyhä Henki vaikuttaa meidän keskellämme tänä päivänä.
Meidän keskuudessamme on monenlaisia opintuulia ja ajatuksia.
Yksi ajatus tai opintuuli, joka on vaikuttanut myös paljon uskoviin -
on muoti-ilmiöksi aikoinaan tullut ateismi.
Ateismihan tarkoittaa käännettynä, että ei ole Jumalaa.
Se on oppi, joka ei tunnusta Jumalan olemassa oloa.
Se vaikutti ympäristöön hyvin voimakkaasti, myös uskoviin.
Se sai meidän ajattelemaan, että ei olla niin rohkeita puhumaan siitä, -
mitä itse todeksi tiedämme ja varmaksi koemme.
Kautta aikojen ihmisillä on ollut hengellisiä kokemuksia.
Meilläpäin puhuttiin, että se oli sellainen "etiäinen", -
kun koettiin, etukäteen joku asia, joka sitten tapahtui.
Tai näytettiin unessa jokin asia, joka tapahtui seuraavana päivänä, -
tai seuraavina päivinä. Tai sitten tätä tai sitä se tiesi.
Ymmärrettiin etukäteen, että joku asia tulee menemään näin.
Ihmeteltiin, mistä me tiedettiin, ja se oli selvästi hengellinen kokemus.
Se oli ilmoitus tulevasta, joka oli annettu meille.
Isovanhempieni aikana se oli hyvin yleistä.
Ateismioppi levisi tänne ja ruvettiin kieltämään totuutta, -
että tällaisia kokemuksia oli, eikä uskallettu niistä enää kertoa.
Erään kerran puhuin omista kokemuksista, -
miten Jumala oli johdattanut ja puhunut meille jo etukäteen -
uskosta osattomalle miehelle.
Tämä karski mies sanoi: "Kyllähän minullakin niitä kokemuksia on, -
mutta en viitsi puhua, hullunahan ne minua pitää."
Mitä oli tapahtunut yhteiskunnalle, näille ihmisille?
Totuus oli tullut hulluksi asiaksi.
Se, mikä on totta, ja mitä koetaan ja nähdään, -
pitää tämän opin takia peittää ja salata.
Katollinen kirkko käytti samaa valtaa, että et voi puhua näistä asioista.
Tai sitten joku muu ideologia, joka sulkee tai syrjäyttää muut alleen, -
ja sen takia ihmiset joutuivat elämään pelon vallassa, eivätkä voi kertoa.
Valitettavasti monille uskovillekin kävi niin, -
etteivät uskaltaneet puhua siitä, mitä Jumala oli selvästi ilmoittanut, -
näyttänyt tai osoittanut, ja pelättiin, että siitä voi tulla ongelmia.
Joukossamme on ihmisiä, jotka ovat sekavia, ja se pitää osata erottaa.
Sen tähden meidän tulisi raamatun ohjeen mukaan kertoa -
Jumalan teosta ja ihmeistä tuleville sukupolville selkeästi ja järkevästi, -
että ihmiset ymmärtäisivät, että nämä asiat ovat totta ja järkeviä.
Tämän miehen, joka ei uskaltanut puhua omista kokemuksistaan, -
kokemukset saattoi olla sellaisia, että hänellä ei ollut ymmärrystä, -
mistä ne tulivat ja mikä on niiden päämäärä.
Jumalan sana, joka viitoittaa tietä, antaa ohjeet elämään -
ja antaa ymmärryksen hengellisiin asioihin, -
antaa meille ymmärryksen ymmärtää, miksi näitä kokemuksia tulee, -
mistä ne ovat peräisin ja mikä on niiden päämäärä.
Jumalan Pyhä Henki osoittaa myös, jos kokemus on pimeyden vallasta, -
eikä Jumalan vallasta, ja se päämäärä on sitten aivan toinen.
Se päämäärä onkin meidän sielumme, henkemme ja ruumiimme tuhoaminen.
Kun taas Jumalan päämäärä on sielujemme pelastus, hyvä meille.
Aina on ollut erilaisia valtoja, joihin on uskottu.
Harvoin se Jumalan valta täällä maailmassa sanelee.
Usein se on vihollisen, vastustajan valta, joka ihmisille sanelee, -
mitä pitäisi ajatella.
Jumalan valta tulee sisäisesti meihin omasta päätöksestä ja ratkaisusta.
Se ei ole sellainen, joka väkipakolla pusertaa ihmisiä johonkin, -
vaan on vapaan tahdon ja sydämen asia.
Sen takia uskonnollinen valta käyttää maallista voimaa ja valtaa.
Jumala haluaa toimia aivan toisella tavalla.
Monesti, kun koemme jotain asioita ja kerromme niistä, -
toinen sanoo: "Itseasiassa minä näin tai koin samalla tavoin tämän asian."
Huomaamme, että nämä asiat pitävät yhtä, -
hengelliset kokemukset ovatkin monesti yhteisiä.
Ilman Pyhän Hengen ja Jumalan Sanan tuntemusta, -
me olemme monesti kuin eksyksissä. Siksi Jeesus sanookin: -
"Te eksytte, ellette tunne kirjoituksia ja Jumalan voimaa".
Tämä Jumalan voima toimii Pyhän Hengen kautta.
On tärkeää tuntea Jumalan sana ja Pyhä Henki, -
että ymmärrämme hengelliset kokemukset oikein.
Meidän kulttuuri on hyvin selkeä. Se pohjautuu pitkälti kristillisyyteen.
Pohjoismaissa ja Suomessa varsinkin -
ja yleensä länsimainen kulttuuri pohjautuu selkeään ajatteluun, -
joka nousee Jumalan sanasta.
On olemassa hyvä ja paha, musta ja valkoinen.
On olemassa selkeät totuudet. Kun Jumalan sanan pohja häviää, -
emme pysty erottamaan näitä toisistamme, -
käsittelemään näitä asioita, siksi Jumalan sanan pohja on hyvä.
Mutta samalla, kun olemme omaksuneet hyvän erottelukyvyn, -
samalla hengelliset asiat ovat alkaneet jäämään pois.
Hengellisissä asioissa monesti tarvitaan jotain enemmän.
Tarvitaan Jumalan Pyhä Henki kirkastamaan hengelliset asiat.
Sen takia, moni on jättänyt ne ja ajatellut: -
"Luotan järkeen ja kirjoituksiin", -
mutta kirjoitukset eivät avaudu meille ilman Pyhää Henkeä.
Hengelliset kokemukset ilmaisevat meille myös sen, -
että on Jumala, joka on suunnitellut ja nähnyt edeltä kaiken.
Koska se ilmaisee meille myös tulevia asioita, jota ei voi tietää.
Haluaisin pysäyttää meidät hengellisten asioiden ääreen -
ja käsittämään, että Jumalan todellisuus on koko ajan rinnallamme.
On materiaalinen todellisuus ja on olemassa hengellinen todellisuus.
Jumala haluaisi, että eläisimme hengellisessä todellisuudessa, -
nähden ne hengelliset asiat, joita Jumalan Sana meille puhuu.
Siellä on paljon esimerkkejä.
Joosefille Jumala ilmesty unessa ja puhui hänelle, -
että hän tiesi ottaa vaimokseen Marian ja paeta Herodesta.
Jumalan todellisuus on meitä lähempänä kuin ymmärrämme.
Me sivuutamme sen, koska emme pysty nojaamaan niihin asioihin, -
jos meillä ei ole selkeää Jumalan ilmoitusta esimerkkinä, -
mallina Jumalan toiminnasta. Juuri näitä asioita Jumala puhuu.
Jos Jumala on sinulle puhunut, ja varmasti on puhunut.
Raamattu sanoo, että Jumala puhuu tavalla ja toisella.
On hyvä herkistää sydämensä. Emme tarvitse isoja korvia kuulaksemme.
Korvissamme on pienet kuuloluut, pienimmät luut. Ne ovat hyvin herkät.
Tarvitaan sydämen herkkyyttä ottaa vastaan se, mitä Jumala puhuu.
Monesti Jumala puhuu, kehottaa: "Mene puhumaan tuolle ihmiselle".
Tulee ymmärrys, että pitäisi mennä, mutta me suljemme sen pois.
"Antaa olla, ehkä oli oma ajatukseni." Sinun ajatuksesi ei ole sellainen, -
mutta Jeesuksen ajatus on, että menisit puhumaan sille ihmiselle.
Jos noudatat Jumalan kehotusta ja menet, vaikka on vaikeaa, -
saat kohta kokea lisää, sillä Jumalan Pyhä Henki näkee, -
että tässä on käyttökelpoinen astia, hänelle voi puhua ja hän kuuntelee.
Jos olet joskus kieltäytynyt, voit sanoa Jeesukselle: "Anna anteeksi, -
en halua murehduttaa Pyhää Henkeä, haluaisin toimia niin kuin tahdot".
Jos minusta ei johonkin ole, tahdon tehdä sen eteen jotain.
Jos et rohkene tai ymmärrä, voit rukoilla, että joku muu menisi.
Ja nämä hengelliset kokemukset tulisivat elämääsi todelliseksi.
Ja saisivat vaikutta Jumalan tahdon mukaisia asioita.
Ohjatkoon sinua Jumalan sana ja Jumalan Pyhä Henki.
Ihan samasta aiheesta, josta Aki puhui aiemmin, -
haluan itsekin puhua, ja jotenkin sytyttää teitä.
Raamatussa sanotaan, Jes. 2:2-3:
"Aikojen lopussa on Herran temppelin vuori seisova vahvana, -
ylimmäisenä vuorista, kukkuloista korkeimpana, -
ja kaikki pakanakansat virtaavat sinne.
Monet kansat lähtevät liikkeelle sanoen: -
"Tulkaa, nouskaamme Herran vuorelle, Jaakobin Jumalan temppeliin, -
että hän opettaisi meille teitänsä ja me vaeltaisimme hänen polkujansa; -
sillä Siionista lähtee laki, Jerusalemista Herran sana"."
Toisessa kohdassa, Ps. 121:1, sanotaan:
"Minä nostan silmäni vuoria kohti: mistä tulee minulle apu?"
Sydämeni palaa halusta päästä Jumalan läsnäoloon.
Koen, että Jumala kutsuu meitä Sanassaan maallisista asioista, -
ympäröivistä olosuhteista, nousemaan Herran vuorelle.
Nousemaan korkeuksiin, katselemaan taivaallisia asioita, -
katsomaan hengellisiä korkeuksia, Jumalan näkökulmasta katsomaan, -
Hänen mielensä mukaisia asioita.
Haluaisin rukouksessa kannustaa -
Jumalan läsnäoloon kätkeytymään, hakeutumaan, -
ja etsiytymään Herran läsnäoloon, Hänen kasvojensa eteen.
Herra, me pyydämme, että Sinä antaisit Pyhän Hengen kautta,-
niitä asioita, joiden puolesta meidän tulee rukoilla.
Näitä me kysellään Sinulta. Sytytä meitä yhteisessä rukouksessa.
Sytytä meitä tässä, nyt, yksi rukoillessamme -
ja milloin tahansa.
Anna sydämeemme niitä Sinun sydämeltä tulevia ajatuksia.
Kiitos, Herra, että saamme olla sinun läsnäolossa -
ja viipyä ja viettää aikaa.
Isä minä kiitän kaipauksesta, joka Sinulla on meitä kohtaan.
Että haluat olla meidän kanssa.
Isä, minä kiitän siitä rakkaudesta, jota osoitat luotuasi kohtaan.
Sinä olet antanut oman Poikasi, Jeesuksen, kärsimään ristillä, -
sovittanut meidän kaikkien synnit.
Isä kiitos, että meidän ei tarvitse kärsiä syntien rangaistusta.
Jeesus, Sinä olet ne kantanut meidän puolesta. Kiitos.
Isä, me kaivataan Sinua. Älä Herra hylkää meitä, -
älä jätä meitä yksin meidän asioittemme keskelle.
Ystävät, katsellaan Herran tekoja.
Tekstitys: Kati Lakanen